Χαρτονόμισμα 10 ευρώ

Το χαρτονόμισμα 10 ευρώ (€10) είναι η προτελευταία υψηλότερη αξία τραπεζογραμματίων ευρώ και χρησιμοποιείται από την εισαγωγή του ευρώ (σε μορφή μετρητών) το 2002. Το χαρτονόμισμα χρησιμοποιείται σε 23 χώρες που έχουν το ευρώ σαν το μοναδικό τους νόμισμα (με τις 22 να το έχουν υιοθετήσει επίσημα), με πληθυσμό περίπου 343 εκατομμύρια. Τον Μάιο του 2021, υπήρχαν περίπου 2.785.000.000 χαρτονομίσματα των δέκα ευρώ σε κυκλοφορία στην ευρωζώνη. Είναι το τέταρτο μεγαλύτερο χαρτονόμισμα του ευρώ όσον αφορά τη κυκλοφορία του, αντιπροσωπεύοντας το 10,4% του συνόλου των τραπεζογραμματίων σε κυκλοφορία. Οι εκτιμήσεις δείχνουν ότι ο μέσος όρος ζωής του τραπεζογραμματίου των δέκα ευρώ είναι 1,5 έτος, πριν να αντικατασταθεί λόγω φθοράς.

Έχοντας διαστάσεις 127 επί 67 χιλιοστών, είναι το δεύτερο μικρότερο εκ των χαρτονομισμάτων του ευρώ και έχει ροζ χρώμα. Έχει πολλές σύνθετες λειτουργίες ασφάλειας, όπως υδατογραφήματα, αόρατο μελάνι, ολογράμματα και μικροεκτυπώσεις που τεκμηριώνουν την αυθεντικότητα του. Στις 23 Σεπτεμβρίου 2014, κυκλοφόρησε το νέο χαρτονόμισμα των δέκα ευρώ της σειράς Ευρώπη.

 Παραπομπές 

 Εξωτερικοί σύνδεσμοι 


Κατηγορία:Τραπεζογραμμάτια ευρώ